stanford-oval/wikipedia huggingface dataset:
สำนักงานส่งเสริมวัฒนธรรมสร้างสรรค์
ประวัติ

สำนักงานส่งเสริมวัฒนธรรมสร้างสรรค์ เป็นหน่วยงานที่เตรียมจัดตั้งขึ้นตามร่างพระราชบัญญัติส่งเสริมวัฒนธรรมสร้างสรรค์ พ.ศ. ... ซึ่งปัจจุบันยกร่างเสร็จสิ้นเรียบร้อยแล้ว โดยอยู่ระหว่างการประชาพิจารณ์ตั้งแต่วันที่ 1 - 30 เมษายน พ.ศ. 2567 ก่อนนำเข้าสู่การพิจารณาของคณะรัฐมนตรี และคณะกรรมการกฤษฎีกาตามลำดับ ก่อนส่งกลับมายัง ครม. ในช่วงเดือนพฤษภาคม จากนั้น จะนำร่างพระราชบัญญัติดังกล่าวเข้าสู่ที่ประชุมสภาผู้แทนราษฎรไทย ชุดที่ 26 ภายในสมัยประชุมสามัญประจําปีครั้งที่ 3 ในช่วงไตรมาสที่ 3 และคาดว่าที่ประชุมจะอนุมัติทั้ง 3 วาระในช่วงเดือนธันวาคม จากนั้นจะเข้าสู่การพิจารณาในชั้นของวุฒิสภาไทย ชุดที่ 13 ในเดือนมกราคม พ.ศ. 2568 และคาดว่าหากผ่านชั้นของวุฒิสภาแล้ว จะประกาศใช้พระราชบัญญัติเพื่อจัดตั้งองค์กรดังกล่าวได้ในช่วงครึ่งปีแรกของปี พ.ศ. 2568 อย่างไรก็ตาม มีการเปิดเว็บไซต์ทางการและสื่อสังคมของสำนักงานส่งเสริมวัฒนธรรมสร้างสรรค์ขึ้นในนาม THACCA มาตั้งแต่เดือนกุมภาพันธ์ โดยอยู่ภายใต้การดูแลของสำนักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (สำนักงาน ป.ย.ป.) ซึ่งเป็นหน่วยงานธุรการของคณะกรรมการยุทธศาสตร์ซอฟต์พาวเวอร์แห่งชาติ
ในบทเฉพาะกาลของร่างพระราชบัญญัตินี้กำหนดไว้ว่า หลังจากพระราชบัญญัตินี้บังคับใช้
คณะกรรมการยุทธศาสตร์ซอฟต์พาวเวอร์แห่งชาติ จะทำหน้าที่เป็นคณะกรรมการนโยบายส่งเสริมวัฒนธรรมสร้างสรรค์แห่งชาติไปพลางก่อน จนกว่าจะมีการแต่งตั้งกรรมการผู้ทรงคุณวุฒิภายในไม่เกิน 180 วัน จึงจะถือว่าคณะกรรมการถูกยุบเลิกและแปรสภาพโดยสมบูรณ์
สำนักงานส่งเสริมเศรษฐกิจสร้างสรรค์ (องค์การมหาชน) จะถูกยุบเลิกและแปรสภาพเป็นสำนักงานส่งเสริมวัฒนธรรมสร้างสรรค์ทันที รวมถึงรับโอนภารกิจการขับเคลื่อนซอฟต์พาวเวอร์จากสำนักงาน ป.ย.ป. มาดำเนินงานเองอย่างเต็มรูปแบบ แต่
ให้คณะกรรมการสำนักงานส่งเสริมเศรษฐกิจสร้างสรรค์ ทำหน้าที่คณะกรรมการบริหารสำนักงานส่งเสริมวัฒนธรรมสร้างสรรค์ไปพลางก่อน จนกว่าจะมีการแต่งตั้งกรรมการบริหารภายในไม่เกิน 180 วัน
ให้ผู้อำนวยการสำนักงานส่งเสริมเศรษฐกิจสร้างสรรค์ (องค์การมหาชน) ทำหน้าที่ผู้อำนวยการสำนักงานส่งเสริมวัฒนธรรมสร้างสรรค์ไปพลางก่อน
ภารกิจ

สำนักงานส่งเสริมวัฒนธรรมสร้างสรรค์ จะเป็นหน่วยงานยุทธศาสตร์ที่รวบรวมภารกิจและงบประมาณในการสนับสนุนอุตสาหกรรมซอฟต์พาวเวอร์ไว้โดยสมบูรณ์ และมีการวางแผนงานร่วมกันทั้งหน่วยงานรัฐและเอกชน เพื่อส่งเสริมและสนับสนุนอุตสาหกรรมซอฟต์พาวเวอร์ของประเทศไทยในระดับนานาชาติ
โดยสำนักงานส่งเสริมวัฒนธรรมสร้างสรรค์จะทำหน้าที่สนับสนุนอุตสาหกรรมซอฟต์พาวเวอร์ ดังนี้
จัดทำแผนยุทธศาสตร์และแผนการทำงานให้ไปในทิศทางเดียวกัน ต่อเนื่อง ชัดเจน ไม่ซ้ำซ้อน
สนับสนุนด้านการเงิน โดยการตั้งกองทุนเพื่อการพัฒนาซอฟต์พาวเวอร์ เพื่อส่งเสริมผู้ประกอบการ รวมถึงกำหนดสิทธิประโยชน์ทางภาษีเพื่อสนับสนุนทุกอุตสาหกรรม
สนับสนุนองค์ความรู้ โดยการรวบรวมข้อมูลเชิงลึกด้านการตลาดทั้งในไทยและต่างประเทศ รวมถึงเผยแพร่และสนับสนุนทุนวิจัยและพัฒนาที่เกี่ยวข้องกับซอฟต์พาวเวอร์
สร้างผู้ประกอบการหน้าใหม่และส่งเสริมศักยภาพในการแข่งขัน โดยการคุ้มครองลิขสิทธิ์ ทรัพย์สินทางปัญญา รับรองมาตรฐานอาชีพ ให้คำปรึกษาทางธุรกิจแก่ผู้ประกอบการ และกำหนดมาตรการส่งเสริมการค้าอย่างเสรีและเป็นธรรม
เป็นศูนย์บริการแบบเบ็ดเสร็จ (One Stop Service) ให้เอกชนสามารถติดต่อประสานงานหรือขออนุญาตจากภาครัฐในการทำงานอุตสาหกรรมซอฟต์พาวเวอร์ครบวงจร
คณะกรรมการ

ร่างพระราชบัญญัติส่งเสริมวัฒนธรรมสร้างสรรค์ ได้กำหนดให้มีคณะกรรมการหลักจำนวน 4 คณะ คือ
คณะกรรมการนโยบายส่งเสริมวัฒนธรรมสร้างสรรค์แห่งชาติ มีหน้าที่จัดทำและติดตามยุทธศาสตร์และแผนปฏิบัติการส่งเสริมวัฒนธรรมสร้างสรรค์ และแต่งตั้งคณะกรรมการพิเศษหรือคณะอนุกรรมการ โดยแปรสภาพจากคณะกรรมการยุทธศาสตร์ซอฟต์พาวเวอร์แห่งชาติ
คณะกรรมการพิเศษแต่ละด้าน มีหน้าที่ดำเนินภารกิจพิเศษตามที่คณะกรรมการนโยบายมอบหมาย
คณะกรรมการบริหารสำนักงานส่งเสริมวัฒนธรรมสร้างสรรค์ มีหน้าที่ดูแลกิจการทั่วไปของสำนักงาน โดยแปรสภาพมาจากคณะกรรมการสำนักงานส่งเสริมเศรษฐกิจสร้างสรรค์
คณะกรรมการบริหารกองทุนส่งเสริมวัฒนธรรมสร้างสรรค์ มีหน้าที่บริหารกองทุน
คณะกรรมการ > คณะกรรมการนโยบายส่งเสริมวัฒนธรรมสร้างสรรค์แห่งชาติ

องค์ประกอบของคณะกรรมการนโยบายส่งเสริมวัฒนธรรมสร้างสรรค์แห่งชาติตามมาตรา 7 มีดังนี้
| ลำดับที่ | ชื่อ | ตำแหน่ง | ตำแหน่งในคณะกรรมการ |
| --- | --- | --- | --- |
| 1 | แพทองธาร ชินวัตร | นายกรัฐมนตรี | ประธานกรรมการ |
| 2 | อนุทิน ชาญวีรกูล | รองนายกรัฐมนตรี และรัฐมนตรีว่าการกระทรวงมหาดไทย | กรรมการโดยตำแหน่ง |
| 3 | ประเสริฐ จันทรรวงทอง | รองนายกรัฐมนตรี และรัฐมนตรีว่าการกระทรวงดิจิทัลเพื่อเศรษฐกิจและสังคม | กรรมการโดยตำแหน่ง |
| 4 | มาริษ เสงี่ยมพงษ์ | รัฐมนตรีว่าการกระทรวงการต่างประเทศ | กรรมการโดยตำแหน่ง |
| 5 | สรวงศ์ เทียนทอง | รัฐมนตรีว่าการกระทรวงการท่องเที่ยวและกีฬา | กรรมการโดยตำแหน่ง |
| 6 | ศุภมาส อิศรภักดี | รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม | กรรมการโดยตำแหน่ง |
| 7 | พิชัย นริพทะพันธุ์ | รัฐมนตรีว่าการกระทรวงพาณิชย์ | กรรมการโดยตำแหน่ง |
| 8 | พิพัฒน์ รัชกิจประการ | รัฐมนตรีว่าการกระทรวงแรงงาน | กรรมการโดยตำแหน่ง |
| 9 | สุดาวรรณ หวังศุภกิจโกศล | รัฐมนตรีว่าการกระทรวงวัฒนธรรม | กรรมการโดยตำแหน่ง |
| 10 | พลตํารวจเอก เพิ่มพูน ชิดชอบ | รัฐมนตรีว่าการกระทรวงศึกษาธิการ | กรรมการโดยตำแหน่ง |
| 11 | เอกนัฏ พร้อมพันธุ์ | รัฐมนตรีว่าการกระทรวงอุตสาหกรรม | กรรมการโดยตำแหน่ง |
| 12 | กรรมการผู้ทรงคุณวุฒิจำนวน 12 คนแต่ไม่เกิน 16 คน | กรรมการผู้ทรงคุณวุฒิจำนวน 12 คนแต่ไม่เกิน 16 คน | กรรมการผู้ทรงคุณวุฒิ |
| 24 |  | ผู้อำนวยการสำนักงานส่งเสริมวัฒนธรรมสร้างสรรค์ | กรรมการและเลขานุการ |
กองทุน

ตามมาตรา 53 ของร่างพระราชบัญญัติส่งเสริมวัฒนธรรมสร้างสรรค์ ได้กำหนดให้จัดตั้ง กองทุนส่งเสริมวัฒนธรรมสร้างสรรค์ เพื่อใช้จ่ายในกิจการเกี่ยวกับการส่งเสริม ยกระดับ พัฒนา และสนับสนุนโครงสร้างพื้นฐานและผู้ประกอบวิชาชีพในอุตสาหกรรมวัฒนธรรมสร้างสรรค์และผลิตภัณฑ์วัฒนธรรมของประเทศไทย ทั้งในระดับประเทศและระดับนานาชาติ ตามแผนยุทธศาสตร์และแผนปฏิบัติการ โดยจะบริหารโดยคณะกรรมการบริหารกองทุนส่งเสริมวัฒนธรรมสร้างสรรค์ ประกอบด้วยเงินและทรัพย์สิน ดังนี้
เงินทุนประเดิมที่รัฐบาลจัดสรรให้
เงินอุดหนุนจากรัฐบาลผ่านงบประมาณแผ่นดิน
เงินที่คณะรัฐมนตรีโดยข้อเสนอของคณะกรรมการนโยบายให้โอนมาเป็นของกองทุน
เงินรายได้จากสำนักงานสลากกินแบ่งรัฐบาล ตามที่คณะรัฐมนตรีกำหนด
ค่าธรรมเนียมการท่องเที่ยวภายในประเทศของนักท่องเที่ยวชาวต่างชาติ ตามอัตราที่คณะกรรมการนโยบายกำหนดและคณะรัฐมนตรีเห็นชอบ
ผลตอบแทนหรือรายได้จากการลงทุน การร่วมทุน หรือการให้การส่งเสริมของสำนักงานหรือกองทุน รวมถึงผลประโยชน์จากทรัพย์สินทางปัญญาที่เป็นของสำนักงานหรือกองทุน
เงินบริจาค
เงินค่าปรับเป็นพินัยตามกฎหมายดังกล่าว
เงินหรือทรัพย์สินที่ตกเป็นของกองทุนหรือที่กองทุนได้รับตามกฎหมาย รวมถึงเงินตามสัญญา
ผลประโยชน์จากเงินหรือทรัพย์สินของกองทุน
โดยเงินและทรัพย์สินเหล่านี้จะเป็นของสำนักงาน เพื่อใช้ประโยชน์ตามวัตถุประสงค์ของกองทุนโดยไม่ต้องนำส่งคลังเป็นรายได้แผ่นดิน
นอกจากนี้ คณะกรรมการนโยบายยังสามารถเสนอคณะรัฐมนตรีให้โอนเงินหรือทรัพย์สินจากกองทุนอื่น ๆ มาเป็นของกองทุนส่งเสริมวัฒนธรรมสร้างสรรค์ตามจำนวนที่กำหนด ดังนี้
กองทุนพัฒนาการกีฬาแห่งชาติ
กองทุนพัฒนาดิจิทัลเพื่อเศรษฐกิจและสังคม
กองทุนพัฒนาสื่อปลอดภัยและสร้างสรรค์
กองทุนวิจัยและพัฒนากิจการกระจายเสียง กิจการโทรทัศน์ และกิจการโทรคมนาคมเพื่อประโยชน์สาธารณะ
กองทุนเพื่อส่งเสริมการท่องเที่ยวไทย
กองทุนส่งเสริมศิลปะร่วมสมัย
กองทุนส่งเสริมงานวัฒนธรรม
ทุนหมุนเวียนอื่นที่มีวัตถุประสงค์เกี่ยวกับการส่งเสริมวัฒนธรรมสร้างสรรค์
เมื่อคณะรัฐมนตรีให้ความเห็นชอบแล้ว ให้กองทุนเหล่านี้ดำเนินการโอนทรัพย์สินภายใน 30 วัน นับแต่วันเริ่มต้นปีงบประมาณถัดไป
ทักก้า สแปลช

ทักก้า สแปลช (อังกฤษ: THACCA Splash) เป็นงานประชุมนานาชาติเกี่ยวกับซอฟต์พาวเวอร์ของประเทศไทย จัดขึ้นโดยรัฐบาลไทย ผ่านสำนักงานส่งเสริมวัฒนธรรมสร้างสรรค์ (ครั้งที่ 1 จัดโดยคณะกรรมการยุทธศาสตร์ซอฟต์พาวเวอร์แห่งชาติ สำนักงานส่งเสริมเศรษฐกิจสร้างสรรค์ (องค์การมหาชน) และสำนักงาน ป.ย.ป.) เพื่อเป็นการประกาศขับเคลื่อนยุทธศาสตร์ซอฟต์พาวเวอร์อย่างเป็นทางการ โดยครั้งแรกจัดขึ้นในวันที่ 28–30 มิถุนายน พ.ศ. 2567 ณ ศูนย์การประชุมแห่งชาติสิริกิติ์ โดยจะมีการแสดงวิสัยทัศน์ของผู้ที่ประสบความสำเร็จทั้งภาครัฐและเอกชน ตัวแทนจากแบรนด์ดังระดับโลกที่มาจากหลายอุตสาหกรรมอาทิ แฟชั่น เพลง ภาพยนตร์ หรืออาหาร
ดูเพิ่ม

คณะกรรมการยุทธศาสตร์ซอฟต์พาวเวอร์แห่งชาติ
สำนักงานส่งเสริมเศรษฐกิจสร้างสรรค์ (องค์การมหาชน)
แหล่งข้อมูลอื่น

เว็บไซต์ทางการ
THACCA-Thailand Creative Culture Agency ที่เฟซบุ๊ก
THACCA - Thailand Creative Culture Agency ที่เอกซ์ (ทวิตเตอร์)
THACCA - Thailand Creative Culture Agency ที่อินสตาแกรม
THACCA - Thailand Creative Culture Agency ที่ยูทูบ
THACCA ที่ติ๊กต็อก
"ร่างพระราชบัญญัติส่งเสริมวัฒนธรรมสร้างสรรค์ พ.ศ. ..." (PDF). สำนักงานส่งเสริมเศรษฐกิจสร้างสรรค์ (องค์การมหาชน). 26 มีนาคม 2024. สืบค้นเมื่อ 15 เมษายน 2024 – โดยทาง ระบบกลางทางกฎหมาย.
หลักฐานโดยเรื่องเล่า

ดูเพิ่ม: ความเอนเอียงเพื่อยืนยัน
คำว่า หลักฐานโดยเรื่องเล่า (อังกฤษ: anecdotal evidence) หมายถึงหลักฐานที่ได้มาจากเรื่องที่เล่าสู่กันฟัง
เนื่องจากว่า  มีตัวอย่างเพียงเล็กน้อย  จึงมีโอกาสมากที่หลักฐานนั้นจะเชื่อถือไม่ได้เพราะอาจมีการเลือกเอาหลักฐาน  หรือว่า หลักฐานนั้นไม่เป็นตัวแทนที่ดีของกรณีทั่ว ๆ ไปในเรื่องนั้น ๆ 
มีการพิจารณาว่าหลักฐานโดยเรื่องเล่าไม่ใช่เป็นตัวสนับสนุนข้ออ้างที่ดี  จะรับได้ก็ในกรณีที่ไม่มีหลักฐานที่ดีกว่านั้นแล้วเท่านั้น
ไม่ว่าเรื่องเล่านั้นจะซื่อสัตย์ตรงความจริงมากแค่ไหน
หลักฐานอย่างนี้มักจะใช้เทียบกับหลักฐานทางวิทยาศาสตร์ (scientific evidence) เช่นเมื่อกล่าวถึงวิธีการรักษาต่าง ๆ ในการแพทย์ที่อ้างอิงหลักฐาน  (evidence-based medicine) คือหลักฐานทางวิทยาศาสตร์ต้องเป็นไปตามกระบวนการระเบียบแบบแผนของวิทยาศาสตร์
แต่หลักฐานโดยเรื่องเล่าบางอย่างไม่จัดว่าเป็นหลักฐานทางวิทยาศาสตร์เพราะไม่สามารถพิสูจน์ได้ด้วยวิธีทางวิทยาศาสตร์
การใช้หลักฐานโดยเรื่องเล่าอย่างผิด ๆ เป็นเหตุผลวิบัติอรูปนัย  (informal fallacy) อย่างหนึ่ง
ที่เป็นการอ้างหลักฐานเป็นต้นว่า  "มีคน ๆ หนึ่งที่..."  "มีกรณี ๆ หนึ่งที่..."
แต่จริง ๆ แล้ว  เหตุผลโดยเรื่องเล่าที่กล่าวนั้นอาจจะไม่เป็นตัวแทนที่ดีของเรื่องในประเด็นนั้น ๆ 
และเนื่องจากว่ามนุษย์มีความเอนเอียงทางประชานเช่นความเอนเอียงเพื่อยืนยัน  (confirmation bias)  จึงหมายความว่า  จะจำเรื่องบอกเล่าที่เด่น ๆ หรือที่ยืนยันความคิดฝ่ายตนได้ดีกว่า
การจะกำหนดว่า  เรื่องบอกเล่านั้นเป็นเรื่องที่ทั่วไปในประเด็นนั้นต้องอาศัยหลักฐานโดยสถิติ
ในประเด็นที่เกี่ยวข้องกับคดีความ  นักจิตวิทยาได้พบว่า  มนุษย์มักจะระลึกถึงตัวอย่างที่เด่นได้ดีกว่าตัวอย่างที่ทั่ว ๆ ไป
อารัมภบท

ในรูปแบบของหลักฐานโดยเรื่องบอกเล่าทุกอย่าง  ความน่าเชื่อถือได้โดยเป็นการประเมินแบบเป็นกลาง ๆ เป็นที่น่าสงสัย
ซึ่งเป็นผลของวิธีการที่ไม่มีแบบแผนในการเก็บข้อมูล  การบันทึกข้อมูล  การแสดงข้อมูล  หรือว่า  ทั้งสามอย่างผสมผเสกัน
หลักฐานชื่อนี้บ่อยครั้งใช้กล่าวถึงสถานการณ์ที่ไม่มีการบันทึกข้อมูลที่ดี
จนกระทั่งว่าต้องอาศัยความน่าเชื่อถือของผู้แสดงหลักฐานนั้น  ๆ
ในโครงการจำแนกประเภทสารอันตรายของสหประชาชาติ  หลักฐานโดยการบอกเล่าเรียกว่า  ประสบการณ์มนุษย์  (human experience)
สารสิ่งใดสิ่งหนึ่ง  ไม่ว่าจะเป็นแบบบริสุทธิ์ล้วนหรือแบบผสม  แม้ว่าจะไม่เข้ากับหลักเกณฑ์เพื่อการรวมเข้าในประเภท  9  อย่าง
แต่ถ้ายังมีหลักฐานโดยการบอกเล่าที่แสดงว่าสินค้านั้นมีพิษต่อมนุษย์  สัตว์  หรือสิ่งแวดล้อม  ก็จะรวมสินค้านั้นในประเภทที่เหมาะสมด้วย
ทางวิทยาศาสตร์

ทางวิทยาศาสตร์  คำนิยามเกี่ยวกับหลักฐานโดยการบอกเล่ารวมทั้ง
ข้อมูลที่ไม่เป็นความจริงหรือไม่ได้เกิดจากการศึกษาที่รอบคอบ
รายงานหรือข้อสังเกตของผู้สังเกตการณ์ที่ไม่รู้วิธีการทางวิทยาศาสตร์
สังเกตการณ์หรือตัวอย่างอย่างคร่าว ๆ ที่ไม่ใช่การวิเคราะห์ที่เข้มงวดกวดขันหรือเป็นไปในแนวทางวิทยาศาสตร์
หลักฐานโดยเรื่องเล่ามีการประเมินด้วยมาตรฐานที่ไม่เหมือนกัน
ยกตัวอย่างเช่น  ในการแพทย์  หลักฐานโดยเรื่องเล่าที่ตีพิมพ์โดยผู้สังเกตการณ์ผู้เชี่ยวชาญเช่นหมอนั้น  เรียกว่า  case report  ซึ่งต้องผ่านการตรวจสอบโดยผู้เชี่ยวชาญในสาขาเดียวกัน  (peer review) 
แม้ว่าหลักฐานเช่นนี้จะไม่เป็นข้อยุติ  แต่บางครั้งก็จะได้รับการพิจารณาว่า  เป็นการเชื้อเชิญเพื่อการศึกษาที่เข้มข้นยิ่งขึ้นไปในประเด็นนั้น ๆ 
ยกตัวอย่างเช่น  มีงานวิจัยหนึ่งที่พบว่า  มีรายงานการแพทย์โดยเรื่องเล่า 35 กรณีจาก 47 กรณีเกี่ยวกับผลข้างเคียงของยา  ที่ภายหลังได้รับการยืนยันว่าถูกต้อง
หลักฐานโดยการบอกเล่าพิจารณากันว่าเป็นหลักฐานที่ไม่น่าเชื่อถือที่สุดในบรรดาหลักฐานทางวิทยาศาสตร์ทั้งหมด 
ซึ่งตรงกันข้ามกับ  "หลักฐานทางวิทยาศาสตร์"  (scientific evidence)  
คือนักวิจัยอาจใช้หลักฐานโดยการบอกเล่าในการเสนอสมมติฐานใหม่  แต่จะไม่ใช้เป็นหลักฐานในการยืนยันสมมติฐานนั้น
กฎหมาย

โดยกฎหมายแล้ว  การให้การของพยานเป็นหลักฐานอย่างหนึ่ง
ซึ่งกฎหมายก็มีวิธีที่จะเช็คดูพยานว่าน่าเชื่อถือหรือไม่
กระบวนการตามกฎหมายเพื่อที่จะสืบหาและตรวจสอบหลักฐานมีแบบแผน
คำให้การของพยานบางพวกอาจจะจัดอยู่ในหลักฐานโดยเรื่องบอกเล่า  เช่นเรื่องราวจากบุคคลต่าง ๆ ที่ประสบการก่อกวน (harassment) ที่พบในคดีฟ้องร้องในนามกลุ่มบุคคล (เช่นฟ้องศาลเรื่องบริษัทมีนโยบายที่มีผลให้เกิดการก่อกวนทางเพศต่อพนักงานของบริษัท)
ถึงอย่างนั้น  การให้การของพยานก็ยังสามารถประเมินความน่าเชื่อถือได้
ตัวอย่างของวิธีตรวจสอบและประเมินหลักฐานจากพยานรวมทั้งการซักถาม  หลักฐานจากพยานที่ให้การคล้อยตามกัน  เอกสาร  วีดิโอ  และหลักฐานทางนิติเวชศาสตร์อื่น ๆ
ถ้าศาลไม่มีวิธีในการตรวจสอบและประเมินคำให้การของพยานคนหนึ่ง ๆ 
เช่นไม่มีคำให้การอื่นที่เข้ากันหรือยืนยันกัน
ศาลก็อาจจะตัดสินว่าหลักฐานมีผลจำกัดหรือไม่มีน้ำหนักในการตัดสินคดี
หลักฐานวิทยาศาสตร์โดยเป็นหลักฐานทางนิติ

ในบางกรณี  หลักฐานทางวิทยาศาสตร์ที่นำเสนอต่อศาลต้องครบองค์ประกอบเพื่อจะใช้เป็นหลักฐานในศาล
ยกตัวอย่างเช่น  ในประเทศสหรัฐอเมริกา  คำให้การของผู้เชี่ยวชาญในสาขาต้องได้มาตรฐาน Daubert standard
ซึ่งบ่งว่า  หลักฐานที่ผู้เชี่ยวชาญให้ต้องผ่านกระบวนการที่เป็นที่ยอมรับโดยทั่ว ๆ ไปของกลุ่มนักวิทยาศาสตร์
ในบางกรณี  หลักฐานโดยเรื่องบอกเล่าอาจจะครบองค์ในการให้การแบบนี้
เช่น  case report  ที่ยืนยันหรือปฏิเสธหลักฐานอื่น ๆ
ศ. แอลต์แมนและแบลนด์เสนอว่า  case report  หรือข้อมูลที่ไม่ลงตัวกับสถิติทั่ว ๆ ไป ไม่สามารถที่จะตัดสินว่าไม่มีน้ำหนักโดยสิ้นเชิง  คือ
ในกรณีของโรคที่หายาก
การค้นพบที่ไม่มีนัยสำคัญในการวิจัยโดยสุ่มไม่ได้หมายความว่า
จะไม่มีความสัมพันธ์กันระหว่างเหตุที่ไม่มีนัยสำคัญและโรคที่เป็นประเด็นงานวิจัย
ดูเพิ่ม

ความเอนเอียงเพื่อยืนยัน
เหตุผลวิบัติ
วิธีการทางวิทยาศาสตร์
เชิงอรรถและอ้างอิง

↑  p. 75 of Psychology: Themes and Variations by Wayne Weiten
↑  p. 25 in Research in Psychology: Methods and Design, by C. James Goodwin.
↑  Carroll, Robert Todd. Anecdotal (testimonial) evidence, from the Skeptic's Dictionary.
↑  Novella, Steven. Science-based Medicine. Link. Second link. Retrieved 26 August 2012.
↑  Bearden, James. Anecdotal evidence. Link. เก็บถาวร 2015-09-24 ที่ เวย์แบ็กแมชชีน
↑  Schwarz J, Barrett S. Some Notes on the Nature of Evidence.Link. Retrieved 26 August 2012. "Anecdotal evidence is unreliable, because positive results are much more likely to be reported than negative ones."
↑  Introduction to Statistical Inference section 1.1. Link. เก็บถาวร 2014-12-26 ที่ เวย์แบ็กแมชชีน
↑  Gibson, Rhonda; Zillman, Dolf (1994). "Exaggerated Versus Representative Exemplification in News Reports: Perception of Issues and Personal Consequences". Communication Research. 21 (5): 603–624. doi:10.1177/009365094021005003.
↑  "Cambridge Dictionaries Online". เก็บจากแหล่งเดิมเมื่อ 2012-01-13. สืบค้นเมื่อ 2014-07-18.
↑  Merriam-Webster
↑  "YourDictionary.com". คลังข้อมูลเก่าเก็บจากแหล่งเดิมเมื่อ 2007-03-12. สืบค้นเมื่อ 2014-07-18.
↑  Jenicek, M. (1999). Clinical Case Reporting in Evidence-Based Medicine. Oxford: Butterworth–Heinemann. pp. 117. ISBN 0-7506-4592-X.
↑  Vandenbroucke, J. P. (2001). "In Defense of Case Reports and Case Series". Annals of Internal Medicine. 134 (4): 300–334. PMID 11182844.
↑  Venning, G. R. (1982). "Validity of anecdotal reports of suspected adverse drug reactions: the problem of false alarms". Br Med J (Clin Res Ed). 284 (6311): 249–52. doi:10.1136/bmj.284.6311.249. PMID 0006799125.
↑  Riffenburgh, R. H. (1999). Statistics in medicine. Boston: Academic Press. pp. 196. ISBN 0-12-588560-1.
↑  "U.S. Legal.com". U.S. Legal Forms, Inc. สืบค้นเมื่อ 17 December 2012.
↑  Thompson B. Fallacies. เก็บถาวร 2006-04-20 ที่ เวย์แบ็กแมชชีน
↑  Logic via infidels.org
↑  Sicherer, Scott H. (1999). "Food allergy: When and how to perform oral food challenges". Pediatric Allergy & Immunology. 10 (4): 226–234. doi:10.1034/j.1399-3038.1999.00040.x.
↑  Lee D (2005) . Evaluating Medications and Supplement Products. via MedicineNet
↑  Altman, D. G.; Bland, M. (1995). "Absence of evidence is not evidence of absence". British Medical Journal. 311 (7003): 485. doi:10.1136/bmj.311.7003.485.
แหล่งข้อมูลอื่น

Overall Assessment of Approach and Analysis of the Law Commission Report Ministry of Economic Development, New Zealand
Legal Terms & Definitions เก็บถาวร 2008-05-09 ที่ เวย์แบ็กแมชชีน Sprenger & Lang, Attorneys
Judge certifies Wal-Mart class action lawsuit MSBN, June 22, 2004
Second Generation Disparity Study Final Report เก็บถาวร 2006-01-13 ที่ เวย์แบ็กแมชชีน City of Phoenix study
"Anecdotal Evidence" เก็บถาวร 2006-02-16 ที่ เวย์แบ็กแมชชีน from a course in Critical thinking at Santa Rosa Junior College. No longer active as of 2013-01-17
Lindsay, Don. Anecdotal Evidence[ลิงก์เสีย], via don-lindsay-archive.org
Carroll, Robert Todd. Anecdotal (testimonial) evidence, from the Skeptic's Dictionary.
Thompson, Bruce. Anecdotal Evidence เก็บถาวร 2012-07-31 ที่ เวย์แบ็กแมชชีน, describing its use as a fallacious argument.
ภาษาเช็ก

ภาษาสลาฟตะวันตกในเช็กเกีย
| ภาษาเช็ก |
| --- | --- |
čeština, český jazyk
ประเทศที่มีการพูด: เช็กเกีย
ชาติพันธุ์: ชาวเช็ก
จำนวนผู้พูด: 14.0 ล้านคน  (2558)
ตระกูลภาษา: อินโด-ยูโรเปียน  บอลต์-สลาฟสลาฟสลาฟตะวันตกเช็ก–สโลวักภาษาเช็ก
ระบบการเขียน:   อักษรละติน (อักษรเช็ก)  อักษรเบรลล์เช็ก 
สถานภาพทางการ
ภาษาทางการ:    เช็กเกีย   สหภาพยุโรป 
ภาษาชนกลุ่มน้อยที่รับรองใน:    ออสเตรีย   บอสเนียและเฮอร์เซโกวีนา   โครเอเชีย   โปแลนด์   โรมาเนีย   สโลวาเกีย 
ผู้วางระเบียบ: สถาบันภาษาเช็ก (ประจำบัณฑิตยสถานวิทยาศาสตร์เช็ก
รหัสภาษา
ISO 639-1: cs
ISO 639-2: cze (B) ces (T)
ISO 639-3: ces
Linguasphere: 53-AAA-da < 53-AAA-b...-d (วิธภาษา: 53-AAA-daa ถึง 53-AAA-dam)

บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ภาษาเช็ก (อังกฤษ: Czech; เช็ก: čeština, ออกเสียง: [ˈt͡ʃɛʃcɪna]) ซึ่งในอดีตยังมีชื่อเรียกว่า ภาษาโบฮีเมีย (อังกฤษ: Bohemian, ออกเสียง: /boʊˈhiːmiən, bə-/; ละติน: lingua Bohemica) เป็นภาษาสลาฟตะวันตกภาษาหนึ่งในกลุ่มภาษาเช็ก–สโลวักที่มีผู้พูดมากกว่า 13 ล้านคน ถือเป็นภาษาทางการในประเทศเช็กเกีย ภาษาเช็กมีความใกล้ชิดกับภาษาสโลวักมากจนสามารถเข้าใจซึ่งกันและกันได้ (เช่นเดียวกันกับภาษาโปแลนด์ในระดับที่น้อยกว่า) ภาษาเช็กเป็นภาษาหลอมรวมหน่วยคำ (fusional language) ซึ่งเต็มไปด้วยระบบหน่วยคำที่รุ่มรวยและการเรียงลำดับคำที่ค่อนข้างยืดหยุ่น วงศัพท์ในภาษานี้ได้รับอิทธิพลอย่างกว้างขวางจากภาษาละติน และภาษาเยอรมัน
ภาษาเช็กมีระบบสัทวิทยาขนาดกลาง โดยแบ่งออกเป็นหน่วยเสียงสระเดี่ยว 10 หน่วยเสียง, หน่วยเสียงสระประสมสองเสียง 3 หน่วยเสียง และหน่วยเสียงพยัญชนะ 25 หน่วยเสียง (แบ่งออกเป็น "แข็ง", "กลาง" และ "อ่อน") คำต่าง ๆ อาจมีพยัญชนะควบกล้ำซับซ้อนหรือไม่มีสระเลย ภาษาเช็กยังมีเสียงรัว ปุ่มเหงือก ลิ้นยก ซึ่งเป็นหน่วยเสียงที่พบในไม่กี่ภาษา และแสดงด้วยหน่วยอักขระ ř
การจำแนก

ภาษาเช็กเป็นสมาชิกหนึ่งในสาขาย่อยสลาฟตะวันตกของสาขาสลาฟจากตระกูลภาษาอินโด-ยูโรเปียน ภาษาที่อยู่ในสาขานี้ ได้แก่ ภาษาโปแลนด์, ภาษาคาชูเบีย, ภาษาซอร์เบียตอนบนและตอนล่าง และภาษาสโลวัก ภาษาที่มีความใกล้ชิดกับภาษาเช็กมากที่สุดคือภาษาสโลวัก รองลงมาคือภาษาโปแลนด์และภาษาไซลีเชีย
พยัญชนะ

| A a | Á á | B b | C c | Č č | D d | Ď ď | E e | É é | Ě ě | F f |
| --- | --- | --- | --- | --- | --- | --- | --- | --- | --- | --- |
| á | dlouhé á | bé | cé | čé | dé | ďé | é | dlouhé é | ije, é s háčkem | ef |
| /a/ | /aː/ | /b/ | /ʦ/ | /ʧ/ | /d/ | /ɟ/ | /ɛ/ | /ɛː/ | /ɛ, jɛ/ | /f/ |
| G g | H h | Ch ch | I i | Í í | J j | K k | L l | M m | N n | Ň ň |
| gé | há | chá | í, měkké í | dlouhé í | jé | ká | el | em | en | eň |
| /g/ | /ɦ/ | /x/ | /ɪ/ | /i:/ | /j/ | /k/ | /l/ | /m/ | /n/ | /ɲ/ |
| O o | Ó ó | P p | Q q | R r | Ř ř | S s | Š š | T t | Ť ť |   |
| ó | dlouhé ó | pé | kvé | er | eř | es | eš | té | ťé |   |
| /o/ | /oː/ | /p/ | /kv/ | /r/ | /ɼ, r̝/ | /s/ | /ʃ/ | /t/ | /c/ |   |
| U u | Ú ú | Ů ů | V v | W w | X x | Y y | Ý ý | Z z | Ž ž |   |
| ú | dlouhé ú | ů s kroužkem | vé | dvojité vé | iks | ypsilon, tvrdé ý | dlouhé ypsilon | zet | žet |   |
| /u/ | /uː/ | /uː/ | /v/ | /v/ | /ks, gz/ | /ɪ/ | /iː/ | /z/ | /ʒ/ |   |
ตัวอย่างข้อความ

นี่คือตัวอย่างจากข้อที่ 1 จากปฏิญญาสากลว่าด้วยสิทธิมนุษยชนของสหประชาชาติ :
เช็ก: Všichni lidé se rodí svobodní a sobě rovní co do důstojnosti a práv. Jsou nadáni rozumem a svědomím a mají spolu jednat v duchu bratrství.
ไทย: "มนุษย์ทั้งปวงเกิดมามีอิสระและเสมอภาคกันในศักดิ์ศรี และสิทธิ ต่างในตนมีเหตุผลและมโนธรรม และควรปฏิบัติต่อกันด้วยจิตวิญญาณแห่งภราดรภาพ"
แหล่งข้อมูลอื่น

Ústav pro jazyk český – Czech Language Institute, the regulatory body for the Czech language (ในภาษาเช็ก)
Czech National Corpus
Czech Monolingual Online Dictionary
Online Translation Dictionaries
mluvtecesky.net - A Multilingual Website To Study Czech เก็บถาวร 2020-07-18 ที่ เวย์แบ็กแมชชีน
Czech Swadesh list of basic vocabulary words (from Wiktionary's Swadesh-list appendix)
Pimsleur Czech Comprehensive Course
| --- | --- |
ฐานข้อมูลการควบคุมรายการหลักฐาน: ประจำชาติ :  สเปน  ฝรั่งเศส  BnF data  เยอรมนี  อิสราเอล  สหรัฐ  ลัตเวีย  ญี่ปุ่น  เช็กเกีย 
| ด ค กภาษาราชการในสหภาพยุโรป |
| --- | --- |
 กรีก  โครเอเชีย  เช็ก  ดัตช์  เดนมาร์ก  บัลแกเรีย  โปรตุเกส  โปแลนด์  ฝรั่งเศส  ฟินแลนด์  มอลตา  เยอรมัน  โรมาเนีย   ลัตเวีย  ลิทัวเนีย  สเปน  สโลวัก  สโลวีเนีย  สวีเดน  อังกฤษ  อิตาลี  เอสโตเนีย  ไอริช  ฮังการี 
การจำแนกภาษาเช็กภายในสาขาบอลต์-สลาฟในตระกูลภาษาอินโด-ยูโรเปียน ภาษาเช็กและภาษาสโลวักประกอบเป็นกลุ่มย่อย "เช็ก–สโลวัก"
ตัวอย่างข้อความภาษาเช็กใน ค.ศ. 1846
เวส มอร์แกน

| 0 | 1 | 2 | 3 |
| --- | --- | --- | --- |
 มอร์แกนขณะฝึกซ้อมกับเลสเตอร์ซิตีในปี ค.ศ. 2013
ข้อมูลส่วนตัว
ชื่อเต็ม:  เวสต์ลีย์ นาธาน มอร์แกน
วันเกิด:   (1984-01-21) 21 มกราคม ค.ศ. 1984 (40 ปี)
สถานที่เกิด:  นอตทิงแฮม อังกฤษ
ส่วนสูง:  6 ft 2 in (1.88 m)
ตำแหน่ง:  กองหลัง
ข้อมูลสโมสร
สโมสรปัจจุบัน:  เลสเตอร์ซิตี
หมายเลข:  5
สโมสรเยาวชน
1995–1999:  นอตส์เคาน์ตี
1999–2000:  ดันเคิร์ก
สโมสรอาชีพ*
| ปี |  ทีม |  ลงเล่น |  (ประตู) |
| 2002–2012 |  นอตทิงแฮมฟอเรสต์ |  352 |  (12) |
| 2003 |  → คิดเดอร์มินสเตอร์แฮริเออร์ (ยืมตัว) |  5 |  (1) |
| 2012– |  เลสเตอร์ซิตี |  277 |  (11) |
ทีมชาติ‡
| 2013– |  จาเมกา |  30 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 14:04, 8 พฤศจิกายน ค.ศ. 2020 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 23:55, 13 กุมภาพันธ์ ค.ศ. 2017 (UTC)
เวสต์ลีย์ นาธาน มอร์แกน (เกิดวันที่ 21 มกราคม ค.ศ. 1984) เป็นนักฟุตบอลอาชีพในตำแหน่งกองหลัง และเป็นตำนานกัปตันทีมของสโมสรฟุตบอลเลสเตอร์ซิตีและทีมชาติจาเมกา
มอร์แกนเคยอยู่กับนอตทิงแฮมฟอเรสต์เป็นเวลานาน เขาลงเล่นให้กับสโมสร 402 นัด ทำได้ 14 ประตู ถือเป็นผู้เล่นที่อยู่กับนอตทิงแฮมยาวนานที่สุด ก่อนที่จะย้ายไปเลสเตอร์ซิตีในเดือนมกราคม ค.ศ. 2012 และได้รับแต่งตั้งให้เป็นกัปตันในปีนั้น เขาลงเล่นให้สโมสรเลสเตอร์มากกว่า 200 นัดในทุกรายการ เขาพาสโมสรคว้าแชมป์แชมเปียนชิปในปี ค.ศ. 2014 และคว้าแชมป์พรีเมียร์ลีกสมัยแรกในอีกสองปีถัดมา เขายังเป็นผู้เล่นชาวจาเมกาคนแรกที่ทำประตูในยูฟ่าแชมเปียนส์ลีก
มอร์แกนเกิดและเติบโตที่อังกฤษ แต่เลือกเล่นให้กับทีมชาติจาเมกา โดยลงเล่นให้กับทีมชาตินัดแรกในปี ค.ศ. 2013 เขาเป็นส่วนหนึ่งของจาเมกาในการแข่งขันโกปาอาเมริกา 2 ครั้ง และพาทีมชาติจบอันดับรองชนะเลิศในโกลด์คัพ 2015
ทีมชาติ

วันที่ 1 กันยายน ค.ศ. 2013 มอร์แกนถูกเรียกตัวติดทีมชาติเป็นครั้งแรก เขาลงเล่นให้กับทีมชาตินัดแรกในนัดที่เสมอปานามา 0–0 เมื่อวันที่ 7 กันยายน ค.ศ. 2013 เขาได้รับการแต่งตั้งให้เป็นกัปตันทีมชาติในนัดที่แพ้แคนาดา 3–1 เมื่อวันที่ 9 กันยายน ค.ศ. 2014
เขาเป็นส่วนหนึ่งของจาเมกาในฐานะทีมชาติรับเชิญในโกปาอาเมริกา 2015 ณ ประเทศชิลี เขาลงเล่นครบทุกนาที และทีมชาติของเขาจบอันดับสุดท้ายในรอบแบ่งกลุ่ม สัปดาห์ถัดมา เขายังคงติดทีมชาติในการแข่งขันโกลด์คัพ ณ สหรัฐและแคนาดา ทีมชาติของเขาจบอันดับรองชนะเลิศ หลังจากที่พ่ายแพ้ในนัดชิงชนะเลิศต่อเม็กซิโก 3–1 ที่ฟิลาเดลเฟีย
ชีวิตส่วนตัว

มอร์แกนสมรสกับน้องสาวของลีออน เบสต์ อีกทั้งยังเป็นเจ้าของร่วมของบลูอิงค์ ร้านทำรอยสักในเมืองเลสเตอร์
เกียรติประวัติ

นอตทิงแฮมฟอเรสต์
รองชนะเลิศ ฟุตบอลลีกวัน: 2007–08
เลสเตอร์ซิตี
พรีเมียร์ลีก: 2015–16
ฟุตบอลลีกแชมเปียนชิป: 2013–14
เอฟเอคัพ: 2021
จาเมกา
รองชนะเลิศ คอนคาคาฟ โกลด์คัพ: 2015
บุคคล
ทีมยอดเยี่ยมแห่งปีของพีเอฟเอ: 2010–11, 2012–13, 2013–14, 2015–16 (แชมเปียนชิปทั้งหมด)
ทีมยอดเยี่ยมแห่งทศวรรษของฟุตบอลลีก: 2005–2015
ผู้เล่นยอดเยี่ยมแห่งฤดูกาลของเลสเตอร์ซิตี: 2012–13
ผู้เล่นแห่งฤดูกาลของเลสเตอร์ซิตี: 2012–13